**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.00 O’R GLOCH 3.6.25**

**6.1 YMDDIHEURIADAU**

Cyng. Evan Owen a Eryl Jones-Williams (Cyngor Gwynedd).

**6.2 PRESENNOL**

Cyng. William Hooban (Cadeirydd), Nia Rees (Is-Gadeirydd), Sian Edwards, John Ceri Evans, Edward Williams, Jennifer Yuill, Sion Ifor Williams, Edward Griffiths, Deilwen Anderson, Beth Bailey.

Croesawodd y Cadeirydd Mr. Richard Hollingsworth o R. J. Electrics i’r cyfarfod i drafod gosod camerau CCTV yn y ddau bentref. Cytunwyd i edrych i osod 4 camers yn Dyffryn Ardudwy a 2 yn Nhalybont. Cytunwyd gofyn a fyddai modd gosod y monitor yn y neuadd bentref ag i chwilio am safle cyfleus yn Nhalybont. Hefyd cytunwyd i gael dau bris un am gamerau cyffredinol a pris arall am gamera ANPR. Diolchodd y Cadeirydd i Mr. Hollingsworth am ddod i’r cyfarfod.

**6.3 CYHOEDDIADAU Y CADEIRYDD**

Ar ran y Cyngor cydymdeimlodd y Cadeirydd a theulu y Cyng. Rob Triggs, Bermo a fu farw dros y penwythnos.

Datganodd y Cadeirydd os oedd unrhyw Aelod o’r Cyngor yn bwriadu mynychu cyfarfodydd tu allan i’r Cyngor iddynt adael i’r Clerc wybod am hyn ag iddynt wneud yn siwr eu bod yn adrodd yn nol i’r Cyngor. Hefyd eu bod yn ymddwyn yn broffesiynol a ddim torri y Cod Ymddygiad.

**6.4 COFNODION**

Derbyniwyd cofnodion o gyfarfod Mai 6ed a Mai 28ain 2025 fel rhai cywir.

**6.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**6**.**6 DATGAN BUDDIANT**

Nid oedd neb yn datgan buddiant ar unrhyw fater.

**6.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams:- Yn y Cyngor llawn ar y 1af o Fai, cododd y Cyng. Sian Williams, Criccieth, broblem ymddygiad gwrthgymdeithasol yn ei ward, llawer o'r un problemau mae Cyngor Cymuned Dyffryn Ardudwy a Thalybont yn ei gael, er nad oedd mor wael â Criccieth, a oedd wedi codi'n ddiweddar. Teimlai y dylai pob asiantaeth ddod ynghyd i ymdrin â'r problemau a chwilio am atebion, a thrwy siarad â rhieni ac ati. Cytunodd yr aelod cabinet dros Addysg, y Cyng. Dewi Jones, y dylai fod dull holl-asiantaeth ar lefel gwreiddiol. Mewn cyfarfod y Grŵp Annibynnol yn ddiweddarach, teimlwyd y dylai Plaid Cymru gymryd rhywfaint o'r bai am gau bron pob clwb ieuenctid yn Gwynedd, er gwaethaf rybuddio y byddai ymddygiad gwrthgymdeithasol yn cynyddu. Cafodd Rhybudd o Gynnig gan y Cyng. Elfed Wyn ap Elwyn i ddynodi gweinyddiaeth San Steffan i drosglwyddo pwerau dros drylliadau a rhwydweithiau dŵr i Gymru er mwyn cael mantais ariannol. Cafodd Rhybudd o Gynnig arall i ofyn i Lywodraeth San Steffan am ddyraniad ariannol gwell ar gyfer Cymru ar ôl gwybodaeth bod Cymru yn colli £65 miliwn eleni. Roedd y Cyng. Gwynfor Owen yn cynnwys nad oedd y costau ychwanegol ynni cymdeithasol ar gyfer Gwynedd yn cael eu dychwelyd yn llwyr. Bydd Gwynedd yn derbyn £7.8 miliwn dros y 2 flynedd nesaf ar gyfer atgyweiriadau a chynnal ac ffyrdd gan Llywodraeth Cymru. Gafodd £750,000 ei wario ar atgyweiriadau tyllau yn y ffordd yn y blynyddoedd diwethaf. Mae grantiau cymunedol cyfalaf a refeniw ar gael o dan 3 benawd gyda'r nod o wella ansawdd bywyd ar gyfer preswylwyr lleol. Cronfa gefnogaeth adnewyddu cymunedol, rhwng £10,000 a £100,000, cronfa gymunedol hyd at £10,000 a Chyfrif Eglwys Cymru hyd at £3,000. Mae dyddiad cau ar gyfer rhai grantiau ar y 15ed o

826.................................................Cadeirydd

Fehefin. Mae gwybodaeth bellach ar gael ar wefan Cyngor Gwynedd o dan newyddion i'r wasg. Mae gwybodaeth hefyd ar gael am y cynlluniau prentisiaeth, ac ati, mae'r holl wybodaeth a manylion cyswllt o dan newyddion y wasg. Penodwyd pennaeth newydd ar gyfer gwasanaethau oedolion yn dilyn ymddiswyddiad Aled Davies, sydd wedi dal y swydd am y 10 mlynedd diwethaf o'r 28 mlynedd y mae wedi gweithio i'r Awdurdod. Y pennaeth newydd yw Mari Wynne Jones, o Lanuwchllyn a fydd yn gweithio yn yr adran am 25 mlynedd. Bydd lled cul y A496 ger y Last Inn yn Bermo

a'r goleuadau traffig tri ffordd yn parhau nes o leiaf ddiwedd Mehefin. Bydd oedi hefyd ar y A496 wrth i waith ailddechrau ar ddymchwel y pylons a rhoi'r ceblau o dan y ddaear yn ardal Pont Briwet a'r ffordd i Faentwrog a Phenrhyndeudraeth yn ystod y misoedd nesaf. Gofynnais am fanylion pellach gan Steffan Jones ynghylch pa drefniadau amgen a ellir eu gwneud. Mae gennyf bryderon eisoes am y cyfyngiadau presennol ac mae'r sefyllfa ar gyfer amlosgi yn gallu bod hyd yn oed yn fwy o nawr tan ddiwedd Rhagfyr pan disgwilir y gwaith i'w gwblhau. 'Rwyf ar gael ar 01341242758 neu e.joneswilliams@btinternet.com neu cynghorydd.eryljones-williams@gwynedd.llyw.cymru. Mae'n ddrwg gennyf glywed y newyddion trist am farwolaeth y Cyng. Rob Triggs, Bermo, roedd yn ymrwymedig i'w deulu, y gymuned a'r RNLI a'r Gwasanaeth Tân. Roedd yn awel iach i Gyngor Gwynedd ac un a roddodd ei gymuned a chwarae teg o flaen gwleidyddiaeth. Byddaf yn ei golli'n ofnadwy ac fydd cymaint o rhai eraill hefyd.

**6.8 CEISIADAU CYNLLUNIO**

**Amnewid caban presennol gyda tŷ deulawr ar wahân** **Coed y Bachau, Dyffryn Ardudwy (NP5/58/100D)**

Cefnogi y cais hwn.

**6.9 MATERION YN CODI**

**A Cynllun Cyllideb**

Adroddwyd bod £7,716.20 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £9,495.80 o wariant yn llai na oedd wedi cael ei glustnodi yn y gyllideb am y flwyddyn.

**B** **Grwp Gwella Dyffryn Ardudwy a Talybont**

Adroddodd y Cyng. Edward Griffiths bod ddim i’w adrodd ar y mater uchod.

**C** **Neuadd Bentref a Caffi y Neuadd**

Datganwyd bod cyfarfod arbennig o’r Cyngor wedi cael ei gynnal ar yr 28ain o fis diwethaf i drafod materion ynglyn ar safle uchod a bod y Clerc wedi anfon e-bost at y Grwp Adfywio ynglyn a pwyntiau oedd wedi cael eu codi yn ystod y cyfrfod hwn ag ‘roedd ateb wedi ei dderbyn ganddynt heddiw ag fe aethpwyd drwy yr atebion hyn fesul pwynt. Trafodwyd materion o bwys ynglyn ag yswiriant yr adeilad a datganwyd pryder gan yr Aelodau bod ddim y manylion cywir ar y ddogfen yswiriant a fyddai hyn yn gallu ymharu ar unrhyw gais am iawndal fyddai yn cael ei wneud yn y dyfodol. Hefyd datganwyd gan y Clerc bod ei henw wedi cael ei roi ar y ddogfen yswiriant fel pwynt cyswllt heb gysylltu gyda hi yn gyntaf a nid oedd yn hapus gyda hyn oherwydd nid oedd yn Ymddiredolwr ar y safle a cytunwyd gofyn iddynt i dynnu ei henw i ffwrdd a cytunodd y Cyng. Edward Griffiths fyddai ef yn fodlon rhoid ei enw ymlaen fel pwynt cyswllt.

Cytunwyd fel Ymddiredolwyr mae’r Cyngor Cymuned a’r Cyng. Edward Griffiths fyddai’n galw cyfarfod blynyddol o’r Ymddiredolwyr o fewn chwech wythnos. Mae angen cysylltu gyda’r Cofrestr Tir i gael y manylion diweddaraf sydd wedi cael ei rhoid ar y Ddogfen, a gofyn pryd bydd y manylion diweddaraf yn cael eu cynnwys ar y gofrestr.. Gofynwyd am bleidlais o ddiffyg hyder yn y ffordd mae y neuadd bentref yn cael ei rhedeg ar hyn o bryd ag ‘roedd y bleidlais hon yn 8 i un gyda’r Cyng. Edward Griffiths yn atal. Y rhesymau am wneud hyn oedd – pryder ynglyn a dilysrwydd y ddogfen yswiriant, manylion anghywir ar y ddogfen yswiriant, heb dderbyn copiau o funudau cyfarfodydd na copiau o ddogfenau cyfrifon, ‘roedd y Cyfansoddiad newydd ddim mewn lle na wedi cael ei arwyddo, wedi pleidleisio Ymddiredolwr newydd i mewn heb gysylltu gyda’r holl Ymddiredolwyr eraill yn gyntaf, torri rheolau gwariant (gwariant dros £600) heb ganiatad, ceisio am grantiau heb gyfathrebu gyda’r Cyngor Cymuned fel perchnogion y neuadd bentref, ddim yn cynnal cyfarfodydd blynyddol na chyfarfodydd o’r Ymddiredolwyr yn gyson, methiant i ateb e-byst ar amser, camarwain gyda’r yswiriant a ddim yn hapus fel mae rhai o aelodau y Grwp Adfywio yn delio gyda rhai o Aelodau y Cyngor Cymuned, Ymddiredolwyr newydd heb eu penodi’n gyfreithiol, dim cyfarfodydd blynyddol a rheolaidd wedi cael eu cynnal i’r Ymddiredolwyr.

827.................................................Cadeirydd

**D CCTV**

Adroddwyd bod y mater hwn wedi cael ei drafod yn barod pan ddaeth Mr. Richard Hollingsworth o R. J. Electrics i’r cyfarfod i drafod y mater a chafwyd wybod gan y Clerc bod PCSO Elliw Williams yn ymddiheuro ei bod yn methu bod yn bresennol.

**E Archwiliad o’r llochesi bws, mynwentydd ar parc chwarae**

Adroddodd y Cyng. Sian Edwards ei bod hi a'r Cyng. Jennifer Yuill wedi cynnal yr arolygiad uchod ar ran y Cyngor ac fe wnaethant adrodd fel a ganlyn - bod y lloches bysiau yn Nhal-y-bont yn iawn, roedd y gysgodfan bysiau ar ffordd Ystymgwern yn iawn a'r un ger Tŷ Cerrig. ‘Roedd Gardd Penybont yn iawn ond bod drain angen eu torri yna ag hefyd y mwsog ar y llwybr angen sylw, roedd Parc Morlo yn iawn. Roedd y parc chwarae yn iawn, ag ‘roedd y maes parcio yn iawn ond bod angen symud y bag tywod oddi yno a chytunodd y Cyng. Ifor Williams wneud hyn. Cytunwyd i ofyn i’r Tim Tacluso a fyddai yn bosib iddynt chwynu o gwmpas y lloches bws ag i fyny y llwybr am y toiledau. Adroddodd y Cyng. Jennifer Yuill fod y fynwent gyhoeddus yn iawn ond bod pryder ganddi hi a sawl un arall bod gyrrwr yn mynd i fyny a lawr y ffordd heibio’r fynwent yn ddyddiol ar gyflymder a cytunwyd ei bod yn cysylltu gyda’r Heddlu ynglyn a hyn, roedd mynwent Llanddwywe yn iawn ac felly hefyd mynwent Llanenddwyn. Cytunwyd anfon gair o ddiolch i Mr. Dave Wilson am edrych ar ol y potiau blodau o amgylch yr ardal.

**6.10 GOHEBIAETH**

**A** **Cyngor Gwynedd – Adran Amgylchedd**

Wedi derbyn llythyr gan yr uchod yn hysbysu y Cyngor bydd ffordd yn Llwyn Ynn, Talybont yn cael ei chau ar y 3ydd o’r mis hwn yn ystod gwaith adfer pibell gyfathrebu ar ran Dwr Cymru.

**B** **Cyngor Gwynedd - Adran Priffyrdd**

Wedi derbyn ateb gan yr Adran uchod ynglyn a trwsio y llwybr ger Tafarn Ysgethin ag yn datgan bod yn bryder bod y llwybr hwn yn un sydd yn cael ei effeithio gan lifogydd ac y gallai hyn olygu y byddai unrhyw welliant i’r arwyneb yn gallu cael ei effeithio gan unrhyw lif yn y dyfodol. Hefyd yn datgan eu bod yn ymwybodol bod y ffos gorddi ar gyfer yr hen felin gyfochrog ar llwybr a fod tai gerllaw wedi cael eu heffeithio gan lifogydd a arweiniodd at glawdd llifogydd gael ei godi gerllaw tua dwy flynedd yn nol. Maen’t yn datgan eu bod wedi buddsoddi mewn gwella’r llwybr yma yn ddiweddar ag yn atodi lluniau o risiau gafodd eu gwneud ganddynt er mwyn gwella’r llwybr hwn.

**C Anderson Tree Specialists**

Wedi derbyn adroddiad gan yr uchod ar ol cario allan archwiliad o’r coed ger y fynwent gyhoeddus ag yn datgan byddai y gost o gario y gwaith allan ar y coed hyn yn unol ar adroddiad yn £1,500. Cytunwyd i ofyn am ddau bris arall.

**D Mr a Mrs Jamie Brooks**

Wedi derbyn e-bost gan yr uchod ynglyn ar gor-dyfiant ar hyd y ffyrdd bach ar ffyrdd cefn yn yr ardal ag yn gofyn i’r Cyngor gysylltu gyda Chyngor Gwynedd ynglyn a hyn. Cytunwyd i anfon hwn ymlaen i Gyngor Gwynedd.

**E Ms Denise Stone**

Fe wnaeth y Cadeirydd ddatgan wrth yr Aelodau ei fod wedi derbyn e-bost gan yr uchod yn ei hysbysu ei bod yn ymddiswyddo fel Aelod o’r Cyngor Cymuned. Gofynnwyd i’r Clerc anfon yr e-bost hwn ymlaen i’r Swyddog Etholiadol yn Gaernarfon.

**6.11 ADRODDIAD Y TRYSORYDD**

Adroddodd y Trysorydd bod £14,312.26 yn y cyfrif rhedegol a £65,950.50 yn y cyfrif wrth gefn.

828.................................................Cadeirydd

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £188.82 costau = £461.88

Evergreen - £420.00 – torri gwair mynwentydd

Mr. Gary Martayn - £444.00 - torri gwair parc chwarae, maes parcio ag o gwmpas y seddi

Mr. G. J. Williams - £254.64 - torri gwair yn Talybont ag archebu blodau

Mr. M. J. Kerr - £480.00 - agor bedd y diweddar Mrs Elinor Evans

Mr. M. J. Kerr - £90.00 - agor bedd y diweddar Mrs Sylvia Jones (llwch)

Mr. M. J. Kerr - £90.00 - agor bedd y diweddar Mr. David Anthony Parry (llwch)

Clear Insurance Ltd - £3,250.49 - yswiriant y Cyngor am y flwyddyn

Anderson Tree Specialists - £420.00 – cario allan archwiliad a creu adroddiad ar goed ger y fynwent gyhoeddus

Fe gafodd y taliadau uchod eu prosesu gan y Cyng. William Hooban a wnaeth y Cyng. Beth Bailey gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Nid oedd ddim wedi ei dderbyn ers y cyfarfod diwethaf

**Anfonebau wedi eu talu ers y cyfarfod diwethaf**

Catrin Soraya Williams – £190.35 – gwasanaeth cyfieithu

**6.12 UNRHYW FATER ARALL**

Adroddwyd bod cais wedi dod i law gan y Cyng. Evan Owen yn gofyn a fyddaii yn cael caniatad i recordio cyfarfod mis Gorffennaf a bob cyfarfod arall ar ol hynny. ‘Roedd yr Aelodau i gyd yn unfrydol ei fod ddim yn cael caniatad i recordio cyfarfodydd. Datganwyd pryder ei fod wedi mynychu cyfarfod gyda’r Parc Cenedlaethol heb ganiatad y Cyngor ag hefyd heb gysylltu gyda Aelodau eraill i ddweud ei fod yn mynd i fynychu y cyfarfod dan sylw. Datganwyd pryder am ei ymddygiad yn ystod y cyfarfod gyda’r Parc Cenedlaethol ag hefyd ei fod wedi torri y Cod Ymddygiad yn ystod y cyfarfod.

Eisiau anfon at yr Adran Priffyrdd unwaith yn rhagor i’w hysbysu am y tyllau yn y ffordd i fyny Ffordd Gors y Gedol, a lawr Ffordd Glan y Mor ag hefyd angen tynnu eu sylw at y brigyn sylweddol o faint sydd wedi dod i lawr ar Ffordd Gors.

Datganwyd pryder bod y gwaith o docio y gwrych o groesffordd Bro Enddwyn draw am gyfeiriad Llanbedr byth wedi cael ei wneud.

Cafwyd wybod gan y Cyng. Sian Edwards bod hi ar Cyng. Nia Rees wedi cyfarfod a un o Creative Play ag ei fod yn mynd i anfon pris i’r Cyngor am y gwaith sydd ei angen ei wneud yn y parc chwarae. Cytunwyd i ofyn am ddau bris arall. Cafwyd wybod gan y Cyng. Edward Williams ei fod wedi cysylltu gyda cwmni ynglyn a thrwsio y netiau. Rhoid y parc chwarae ar agenda mis nesa.

Cytunwyd bod y Cyng. Deilwen Anderson yn cario ymlaen hefo cael grantiau i gario allan gwaith yn caffi y neuadd ag ar ol trafodaeth cytunodd y Cyng. Edward Griffiths rhoid rhif y clwster allweddi iddi er mwyn iddi gael mynediad i’r caffi.

Datganodd y Cyng. Jennifer Yuill ei bod ddim yn hapus o gwbwl hefo cyflwr caffi y neuadd ar ffordd ‘roedd rhai o Aelodau y Cyngor yn cael eu trin wrth ymweld ar safle.

**ARWYDDWYD................................................Cadeirydd**

**DYDDIAD........................................................................** 829